Tanulságok s vigalmak/A vízre tett király
Gilgames király, s az Óegyiptomi Birodalom (Egyiptomi Óbirodalom) hanyatlása után feljebb az Eufráteszen, Kis (Kiš) városa közelében született a sémi Šarrukín király, kinek anyja titokban szülte őt, a folyón szurokkal lezárt kosárba rakta. Kiš királyának főminisztere lett, majd átvette a hatalmat, és megalapította a világ első többnemzetiségű birodalmát, az Akkád Birodalmat.

„Šarrukín vagyok, az erős király, Agade királya. Enītum az anyám; apám nem ismertem. Apám testvérei a hegyet szeretik. Városom Azupīranu, mely a Purattu partján fekszik. Enītum, anyám fogant engem, megszült engem titokban, sásból való kosárba helyezett, szurokkal zárta le (kosaram) fedelét, a folyóba vetett engem, mely nem lepett el, elsodort engem a folyó, Akkihoz, a vízmerítőhöz vitt, Akki, a vízmerítő, kiemelt, mikor vedrét alámerítette, Akki, a vízmerítő, fiává fogadott, felnevelt engem, Akki, a vízmerítő, bizony kertészévé tett engem. Kertész-voltom alatt Ištar bizony belém szeretett.”

Šarrukín emelhette fel Babilon (Bábel) városát is. Birodalma, az Akkád Birodalom, mint többnemzetiségű központosított székhelyű birodalom, példakép volt az egész történelemben.